PIEDZĪVOJUMU PARKA LIETOŠANAS
LĪGUMS

SIA „CSS-Alpine”, reģ.nr. 40003740270, adrese: Stacijas iela 26a, Sigulda, LV-2150, turpmāk saukts „Īpašnieks”, no vienas puses, un pilngadīga persona, kas šī līguma pielikumā nr.l ir norādīta kā „Lietotājs”, turpmāk saukta „Lietotājs”, no otras puses bez maldības, viltus un spaidiem, noslēdza šo līgumu par turpmāk minēto:

1. Līguma priekšmets
	1. Lietotājs izsaka priekšlikumu, bet Īpašnieks atļauj par šī līguma pielikumā nr. l norādīto samaksu Lietotājam un personām, ko tas pavada un kas ir norādītas šī līguma pielikumā nr. 1, lietot Īpašniekam piederošo piedzīvojumu parku (turpmāk saukta „Trase”) saskaņā ar šī līguma noteikumiem.
	2. Šī līguma 1.1 .punktā minētais Lietotāja priekšlikums ir atzīstams par oferti noslēgt šo Līgumu, bet šī līguma 1.1.punktā minētā Īpašnieka atļauja ir uzskatāma par akceptu šī Līguma noslēgšanai.
	3. Ar terminu „Trase” šī līguma vajadzībām tiek saprasta Īpašnieka ierīkota un dabā iezīmēta teritorija, kura ir speciāli aprīkota un paredzēta kokos stiprinātu šķēršļu un atrakciju pārvarēšanai.
2. Lietotāja tiesības un pienākumi.
	1. Lietotājam ir tiesības pašam lietot un atļaut personām, ko tas pavada un kas minētas šī līguma pielikumā nr.l (turpmāk - pavadāmās personas), lietot šo Trasi tikai pēc visa Trases izmantošanai nepieciešamā ekipējuma saņemšanas un uzvilkšanas. Lietotājam un pavadāmām personām kategoriski aizliegts nodot saņemto drošības ekipējumu trešajām personām. Lietotāja un pavadāmo personu pienākums ir atgriezt Īpašniekam tiem izsniegto drošības ekipējumu. Ja Lietotājs un pavadāmās personas nav atgriezuši tiem izsniegto drošības ekipējumu, tad viņu pienākums ir atlīdzināt Īpašniekam pilnu drošības ekipējuma vērtību.
	2. Lietotājam un pavadāmām personām ir obligāti jāievēro Trases lietošanas noteikumi, Trasē izvietotās instrukcijas, brīdinājumi un citas zīmes vai norādes attiecībā uz Trases lietošanu.
	3. Lietotājs ir personiski morāli un materiāli atbildīgs par pavadāmo personu darbībām un bezdarbību Trasē, tā rezultātā nodalītajiem vai radītajiem zaudējumiem vai kaitējumu Lietotājam, pavadāmām personām, trešajām personām un Īpašniekam.
	4. Lietotājam ir aizliegts Trasē dedzināt uguni, lietot alkoholiskos dzērienus, tabaku un tabakas izstrādājumus, narkotiskās vai psihotropās vielas, kā ari Lietotājam ir aizliegts atrasties vai doties Trasē alkoholisko dzērienu, tabakas vai tabakas izstrādājumu, narkotisko vai psihotropo vielu reibumā. Lietotājs ir atbildīgs par to, lai pavadāmās personas Trasē nededzinātu uguni, nelietotu alkoholiskos dzērienus, tabaku vai tabakas izstrādājumus, narkotiskās vai psihotropās vielas, kā ari lai pavadāmās personas neatrastos vai nedotos Trasē alkoholisko dzērienu, tabakas vai tabakas izstrādājumu, narkotisko vai psihotropo vielu reibumā.
	5. Lietotājam un pavadāmām personām ir pienākums ievērot Īpašnieka darbinieku, kas ir attiecīgi ģērbti vai citādi atzīmēti ar attiecīgu atšķirības zīmi (turpmāk saukts Trases personāls) prasības vai norādījumus par Trasi, tās lietošanu vai ekipējumu un tā lietošanu.
	6. Lietotājam un pavadāmām personām ir aizbēgts bojāt Trasi, tās ierīces, aprīkojumu vai izsniegto ekipējumu.
	7. Lietotājs uzņemas atbildību par savu un pavadāmo personu veselību un dzīvību un ir atbildīgs, lai Lietotāja paša un pavadāmo personu izvēlētais maršruts vai manevri atbilstu viņu spējām. Šis punkts neattiecas uz gadījumiem, kas saistīti ar Īpašnieka darbību un/vai bezdarbību.
	8. Īpašnieks neuzņemas atbildību par Trasē gūtajiem miesas bojājumiem, kaitējumu (ne mantisku, ne materiālu) vai zaudējumiem, ja tas nodarīts vai radies šī Līguma noteikumu pārkāpuma vai neievērošanas rezultātā. Šis punkts neierobežo Lietotāja likumīgās tiesības pieteikt prasījumu saistībā ar sniegto pakalpojumu.
	9. Lietotājam ir pienākums kopā ar pavadāmām personām pārtraukt lietot Trasi, ja ir iestājušies tādi laika apstākļi vai Trase ir tādā stāvoklī, kas acīmredzami nav drošs lietošanai.
	10. Lietotājam ir pienākums par jebkuru negadījumu nekavējoties ziņot Trases personālam un piedalīties palīdzības sniegšanā, ja tas nepieciešams.
	11. Ja ir beidzies šajā līgumā norādītais Lietotājam un pavadāmām personām atvēlētais Trases lietošanas laiks, bet Lietotājs un pavadāmās personas Trasi vēl nav atstājušas, tad šis līgums turpina darboties līdz Lietotājs un pavadāmās personas ir Trasi pametušas. Ja Lietotājs un/vai pavadāmās personas ir pārsniegušas šajā līgumā norādīto Trases lietošanas laiku, tad Lietotājam ir pienākums piemaksāt Īpašniekam par Trases papildu lietošanas laiku saskaņā ar šī līguma noslēgšanas dienā spēkā esošo Īpašnieka apstiprināto cenrādi.
	12. Visā Trases lietošanās laikā Lietotājam ir regulāri un pastāvīgi jāpārliecinās, vai Lietotājs un pavadāmās personas ievēro Trases drošības noteikumus, kā ari ir piestiprinājušas drošības karabīnes drošības trosē vai citā drošināšanai īpaši iezīmētā drošības karabīnē.
	13. Lietotājam un pavadāmām personām ir aizliegts veikt Trasē jebkādu manevru bez piestiprināšanās vismaz ar vienu drošības karabīni drošināšanai paredzētajās trosēs vai karabīnēs.
3. Īpašnieka tiesības un pienākumi.
	1. Īpašnieks neuzņemas atbildību par kaitējumu vai zaudējumiem, kas radušies vai nodalīti šī Līguma pārkāpuma rezultātā.
	2. Īpašnieks neuzņemas atbildību par Lietotāja inventāra, transporta līdzekļu, citu personisko mantu bojājumu, bojāeju vai zādzību.
	3. Īpašnieks neuzņemas atbildību par Trasē notikušiem nelaimes gadījumiem, kas radušies citu personu prettiesiskas vai ļaunprātīgas rīcības dēļ, bojājot Trasi, tās inventāru vai aprīkojumu. Šis punkts neierobežo Īpašnieka atbildību, kas noteikta likumā „Par atbildību par preces un pakalpojuma trūkumiem”.
	4. Īpašniekam ir tiesības nekavējoties, bez iepriekšēja brīdinājuma lauzt šo līgumu un izraidīt Lietotāju un pavadāmās personas no Trases vai Trases daļas, ja:
		1. Lietotājs vai jebkura pavadāmā persona pārkāpj šī Līguma noteikumus;
		2. iestājušies laika apstākļi, kas apdraud Trases lietošanas drošību (spēcīgs vējš, negaiss, lietus, etc.);
		3. Īpašnieks secina, ka Trases aprīkojums var būt nedrošs lietošanai.
4. Norēķini
	1. Par atļauju lietot Trasi 3 (trīs) astronomiskās stundas no šī līguma noslēgšanas brīža, kas norādīts šī līguma pielikumā nr. 1, Lietotājs maksā Īpašniekam summu, kas norādīta šī līguma pielikumā nr. 1.
	2. Maksājumi izdarāmi skaidrā naudā.
5. Līguma darbības laiks
	1. Šis līgums stājas spēkā, kad to parakstījis Īpašnieka pilnvarotais pārstāvis un Lietotājs.
	2. Šis līgums ir spēkā līdz šī līguma pielikumā nr.1. norādītajam laikam vai šī līguma 2.11 .punktā minēto nosacījumu iestāšanās brīdim.
	3. Īpašnieks šo līgumu var lauzt vienpusēji šī līguma 3.4.punktā norādītajos gadījumos un kārtībā. Šādā gadījumā maksa par Trases lietošanu Lietotājam var netikt atgriezta, ko nosaka Īpašnieks vai Īpašnieka pārstāvja savstarpējā vienošanās ar Lietotāju, izvērtējot katru radušos gadījumu atsevišķi.
	4. Lietotājs šo līgumu var lauzt vienpusēji, par to mutiski paziņojot Īpašniekam vai tā pārstāvim. Maksa par Trases lietošanu Lietotājam tiek atgriezta tikai gadījumā, ja šis Līgums tiek lauzts pirms došanās Trasē.
6. Nobeiguma noteikumi.
	1. Parakstot šo līgumu, Lietotājs apliecina savu un pavadāmo personu piekrišanu personas datu apstrādei. Šajā līgumā fiksētie personas dati tiks izmantoti tikai Īpašnieka likumisko un līgumisko interešu aizsardzībai, kā ari mārketinga aktivitātēm - ziņu nosūtīšanai par jaunumiem, akcijām, pasākumiem. Datus izmantos tikai un vienīgi personas datu apstrādei īpaši pilnvaroti Īpašnieka darbinieki. Lietotājam, kā ari pavadāmajām personām ir tiesības iesniegt izmaiņas to personas datos, kā ari atteikties no to personas datu apstrādes, par to informējot Īpašnieku rakstveidā vai telefoniski.
	2. Šis līgums ir saistošs Īpašniekam, Lietotājam, pavadāmām personām, to likumiskajiem pārstāvjiem, tiesību un saistību pārņēmē­jiem.
	3. Domstarpības, kas var rasties šī līguma sakarā, vispirms risināmas savstarpējās sarunās. Ja strīdu nevar izšķir sarunās, tad Latvijas Repub­likas tiesā saskaņā ar Latvijas Republikā spēkā esošo likumdošanu strīda izšķiršanas laikā.
	4. Šis līgums ir sastādīts divos identiskos eksemplāros, abiem eksemplāriem ir identisks juridisks spēks. Šim līgumam ir pielikums nr. 1, kas ir šī līguma neatņemama sastāvdaļa.
	5. Jebkuri papildinājumi šim līgumam ir spēkā, ja tie ir noformēti rakstiski un tos parakstījuši Īpašnieks un Lietotājs.
	6. Parakstot šo līgumu, Īpašnieks un Lietotājs pieņemt to par saistošu un izpildāmu.

Īpašnieka pilnvarotais pārstāvis:

Lietotājs: